CELEX: 62021TN0335
Language: mt
Date: 2021-06-15 00:00:00
Title: Kawża T-335/21: Rikors ippreżentat fil-15 ta’ Ġunju 2021 – PJ vs EIT

2.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 310/39
            
         
      Rikors ippreżentat fil-15 ta’ Ġunju 2021 – PJ vs EIT
      (Kawża T-335/21)
      (2021/C 310/52)
      Lingwa tal-kawża: il-Franċiż
      
         Partijiet
      
      
         Rikorrent: PJ (rappreżentant: N. de Montigny, avukat)
      
         Konvenut: L-Istitut Ewropew tal-Innovazzjoni u t-Teknoloġija
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tat-13 ta’ Ottubru 2020 tad-Direttur Eżekuttiv li abbażi tagħha ġie rrifjutat lilu l-benefiċċju tat-telexogħol mill-post tal-oriġini tiegħu;
               
            
                  —
               
               
                  sa fejn neċessarju, tannulla d-deċiżjoni tad-9 ta’ Marzu 2021 tad-Direttur Eżekuttiv li tiċħad l-ilment tar-rikorrent ippreżentat fl-10 ta’ Novembru 2020;
               
            
                  —
               
               
                  tikkundanna lill-konvenut għall-ispejjeż kollha.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tmien motivi.
      
                  1.
               
               
                  L-ewwel motiv ibbażat fuq il-ksur tad-dmir ta’ imparzjalità, ta’ oġġettività u ta’ newtralità tal-awtorità awtorizzata li tikkonkludi l-kuntratti ta’ reklutaġġ u fuq l-adozzjoni tar-regoli interni minn awtorità inkompetenti.
               
            
                  2.
               
               
                  It-tieni motiv ibbażat fuq il-ksur tad-dritt għal smigħ.
               
            
                  3.
               
               
                  It-tielet motiv ibbażat fuq l-assenza ta’ motivazzjoni.
               
            
                  4.
               
               
                  Ir-raba’ motiv ibbażat fuq il-ksur tar-regoli interni u fuq l-interpretazzjoni arbitrarja u irraġonevoli tagħhom, kif ukoll fuq l-assenza ta’ prevedibbiltà u ta’ ċertezza legali.
               
            
                  5.
               
               
                  Il-ħames motiv ibbażat fuq il-ksur tad-dmir ta’ premura, tan-nuqqas ta’ teħid inkunsiderazzjoni tal-interessi kemm tal-istituzzjoni kif ukoll tar-rikorrent u fuq l-isproporzjonalità tad-deċiżjoni fir-rigward tal-interess reali tal-istituzzjoni.
               
            
                  6.
               
               
                  Is-sitt motiv ibbażat fuq il-ksur tad-dritt għar-rispett tal-ħajja privata u tal-familja stabbilit fl-Artikolu 7 tal-Karta tad-Drittijiet Fundamentali tal-Unjoni Ewropea (iktar ’il quddiem il-“Karta”) kif ukoll tad-dritt għal bilanċ bejn il-ħajja privata u l-ħajja professjonali stabbilit fl-Artikolu 33 tal-Karta.
               
            
                  7.
               
               
                  Is-seba’ motiv ibbażat fuq il-ksur tad-dritt effettiv għal impjieg u għal kundizzjonijiet tax-xogħol ġusti.
               
            
                  8.
               
               
                  It-tmien motiv ibbażat fuq l-assenza ta’ teħid inkunsiderazzjoni ta’ avveniment ta’ forza maġġuri.